Jaana Kekkosen mukaan nais- ja miesvangit eivät ole -
sosiaalisesti tasavertaisessa asemassa.
Naisvanki saattaa kokea ehkä tuomitsevampaa suhtautumista.
Miesvanki on tavallisempi.
Miehillä voi olla semmoista, että on kova jätkä -
ja haluaa pärjätä siinä maailmassa.
Naiset taas herkempänä varmasti kokevat -
erilaisia asioita siinä.
Täällä moni elää ihan hyvää elämää.
Meidän ryhmässä moni nainen on sanonut, -
että elää elämänsä parasta aikaa nyt täällä, -
vaikka on vankilaolosuhteissa. Meidän ryhmässä pidettiin juhlat -
sen kunniaksi, että kaikki ryhmän jäsenet ovat hengissä -
ja he ovat löytäneet uskonlahjan, saaneet sen.
He ovat turvassa ja heillä on hyvä tulevaisuus edessä.
Täällä näkee semmoista hengellisyyttä, syvällisyyttä, -
vakavuutta, Jumalan puoleen kääntymistä, -
mikä on ihan eri sfääreissä kuin monesti tuolla siviilissä.
Jaana Kekkonen kertoo, että kristillisiä TV-ohjelmia kaivattaisiin -
vankilassa kipeästi.
Yleisiltä kanavilta ei tule. Viime pääsiäisenä oikein katottiin, -
että tulisko mistään mitään, niin ei.
Ei tullut edes pääsiäisenä. Ei tule joulunakaan.
Kyllä sitä tarvetta on.
Me ollaan katottu netin kautta TV7:n ohjelma -
lousianalaisesta vankilasta ja siellä siitä kristillisyydestä.
Se oli tosi upea dokumentti. Me katottiin se yhdessä täällä.
Kyllä tämmöiset tosistoorit, elämäntarinat -
ja etenkin niitten elämäntarinat, joilla on samanlaista taustaa, -
niin totta kai se puhuttelee, koskettaa ja luo toivoa.
Sitten on katsottu haastatteluja ihmisistä, -
jotka ovat samanlaisista taustoista, niin kyllä he tulevat lähelle.
He ovat niitä siskoja ja veljiä. Semmoinen ajatus täällä on, -
että kuuluu siihen porukkaan. On yksi Kristuksen ruumis -
ja vaikka jokainen täällä on tavallaan erillään siitä, -
niin Hengessä kuitenkin kuuluu siihen.
Joka aamu herättyäni nousen istuun. Isä meidän -rukous on ensimmäisenä.
Sitten nousen ylös, panen kahvin- keittimen ja sitten Psalmi 86.
Aamuaskareet, aamupala ja töihin.
Ruokatunnille, taas takas' osastolle.
3 kertaa viikos' on sali.
Sitten kerran päivässä on tunnin ulkoilu.
Mitkä hetket vankilan päivässä ovat keveimpiä ja mitkä vaikeimpia?
Keveimpiä on arkipäivät. Viikonloput on raskaimpia, -
kun ei oo töitä eikä paljon tekemistä. Ne on raskaimpia.
Mitä viikonloppuina pystyy tekemään, puuhastelemaan?
Me leivotaan ja voidaan laittaa ruokaa ja pelailla.
Sitten mä paljon kudon ja luen hengellisiä kirjoja.
Tanja, onko kristillinen TV7 kanava sinulle tuttu?
Joo, Vaasan läänillä hovireissulla sitä tuli paljon katottua.
Millaiset ohjelmat ovat mieluisia TV7-kanavalla?
Kristilliset ja muitten todistukset. Ne on lähellä.
Eli henkilökohtaiset tarinat koskettavat? - Kyllä.
Onko sieltä jäänyt joku erityinen ohjelma mieleen?
Niitä on niin monta. Todella monta koskettavaa tarinaa.
Kun kanava on sinulle tuttu, -
niin millaisia ohjelmia ennen kaikkea kanavalle toivoisit?
Ennen kaikkea toivoisin, että kanava näkyisi joka puolella.
Loppujen lopuksi vankiloissa on vähän kristillisiä lähetyksiä -
ja yleensä kristillistä toimintaa todella vähän.
Olis' niin hyvä, kun se näkyis'. Iltaisin selliin mentäessä -
jokainen sais' rauhas' kattoo sitä kanavaa.
Sinulla on upea Herran enkelit -paita.
Teillä on täällä Hämeenlinnan vankilassa kristillistä yhteyttä -
kristittyjen vankien kesken. Kerro vähän paidasta ja tästä yhteydestä.
Paita sovittiin vähän niin kuin yhdessä.
Se tuli Helvetin enkeleistä. Meistä tuli Herran enkeleitä.
Haluttiin oma jengipaita.
Mitä toimintaa kristityillä vangeilla on täällä?
Kyllä me lauletaan yhdessä ja keskustellaan.
Mulla on paljon lähtenyt kavereita, sisaria, menneet avotaloon -
ja päässeet eteenpäin. Oottelen itekin eteenpäinpääsyä.
Tanja, miten itse löysit Jeesuksen omaan elämääsi?
Se oli jo vuosia aikaisemmin, mutta sitten maailma veti -
ja lähin maailman tietä kulkeen.
Sitten 2015 Seinäjoen poliisi- vankilassa siellä mua kosketti.
Rukoilin ja tiesin, että mun äiti ei selviä tätä mun tuomiota.
Rukoilin, että pääsisin vapaaksi ja hyvästeleen äitini.
Mun rukous kuultiin. Mulle haettiin yli 7 vuoden tuomiota.
Pääsin kahdeksi viikoksi vapaalle - ja hyvästelemään äitini sairaalaan.
Mä sain täällä todella mahtavan rukousvastauksen.
Olin lukenut Veli Taivaallisen kirjan.
Se kosketti mua todella. Mä itkin ja luin. Se kosketti tosi paljon.
Hän on kiinalainen pastori, joka myös oli vankilassa Kiinassa -
ja ihmeellisesti pääsi sieltä pois.
Sitten istuttiin kristillisessä ryhmässä.
Ulla tuli käymään. Kekkosen Jaana sanoi, että olen lukenut kirjan -
ja sanoin, miten se on koskettanut. Ulla sanoi, -
että Taivaallinen Veli Yun on täällä Hämeenlinnassa.
No, mähän rupesin itkemään.
Jaana alkoi selvittää, olisiko mahdollista hänen tulla tänne.
Monien vaikeuksien ja rukouksien kautta saatiin rukousvastaus -
ja tässä tapasin hänet. Jumalan Henki oli todella läsnä.
Hän käyttää todella voimallisesti tätä miestä.
Saatiin kirja hänen nimmareilla. Hän rukoili. Pyhä Henki laskeutui -
ja kosketti mua niin vahvasti. Sain murentua ihan täysin.
Musta tuli ihan eri ihminen.
Mulla oli hyvä ystävä, sisar, joka tuli myös uskoon täällä.
Ennen uskoontuloa meillä oli vähän erilaiset suunnitelmat täällä.
Aateltiin palata entiselle tielle.
Hän hakee subuja ja minä poistan niitä.
Loppujen lopuksi Jumala otti meidät molemmat armosta vastaan.
Meillä muuttui ihan suunnitelmat.
Meil' on kamat pois ja molemmat on uskossa, -
vaikka ollaan eri taloissa, mutta kaivataan ja pidetään yhteyttä.
"Herra, minun Jumalani, sinua minä kiitän kaikesta sydämestäni -
ja kunnioitan sinun nimeäsi ikuisesti, sillä sinun armosi on suuri -
minua kohtaan, sinä olet pelastanut sieluni tuonelan syvyyksistä.
Jumala, röyhkeät ovat nousseet minua vastaan, -
väkivaltaisten joukko tavoittelee henkeäni, eivät he sinusta piittaa.
Mutta sinä, Herra, olet laupias ja armahtava Jumala. Sinä olet -
pitkämielinen, sinun armosi ja uskollisuutesi on suuri.
Käänny puoleeni ja armahda minua! Anna voimasi palvelijallesi, -
pelasta palvelijattaresi poika. Tee tunnusteko minun hyväkseni.
Nähkööt vihamieheni sen ja hävetkööt, kun sinä Herra autat -
ja lohdutat minua." (Ps. 86:12-17) Aamen.
Mä kirjoitin tämmösen kirjeen Jumalalle.
Kirje Jumalalle. Olen pettynyt kaikkeen ja kaikkiin.
Kukaan ei rakastanut minua sillä tavalla, -
kuin koko ikäni odotin ja toivoin. Moni petti ja jätti minut.
Olen jäänyt yksin, mutta Sinulta Jeesus saan sen rakkauden, -
jonka varassa jaksan elää ja kuolla. Sinä et minua petä etkä jätä.
Muuta en tarvitse.
Mulla on aivan uudet näkökohdat. Saan lähteä puhtaalta pöydältä.
Mä olen saanut kaikki anteeksi.
Tekstitys: Tuula-Riitta Virrankare